ilsp/mcqa_greek_asep huggingface dataset:
Ερώτηση: Με τον όρο «Εθνικός διχασμός» έχει καθιερωθεί να αποκαλείται:
α. Η πολυετής διαμάχη βενιζελικών - αντιβενιζελικών που ξέσπασε με αφορμή τη στάση της Ελλάδος στον $A^{\prime}$ Παγκόσμιο Πόλεμο
β. Η εμφύλια σύγκρουση που ξέσπασε τον Δεκέμβριο του 1944 στην Αθήνα
γ. Η εμφύλια σύγκρουση της περιόδου 1946-1949
δ. Τα όσα ακολούθησαν την αποπομπή του Χαριλάου Τρικούπη από την πρωθυπουργία το 1895 από τον τότε Βασιλιά Γεώργιο Α, μετά την πτώχευση της εποχής εκείνης
Σωστή απάντηση: α. Η πολυετής διαμάχη βενιζελικών - αντιβενιζελικών που ξέσπασε με αφορμή τη στάση της Ελλάδος στον Α΄ Παγκόσμιο Πόλεμο
Ερώτηση: Ποιος Έλληνας συγγραφέας και πολιτικός δολοφονήθηκε κατά τη διάρκεια του «Εθνικού Διχασμού»;
α. Ο Ίωνας Δραγούμης
β. Ο Άγγελος Σικελιανός
γ. Ο Λορέντζος Μαβίλης
δ. Ο Εμμανουήλ Μπενάκης
Σωστή απάντηση: α. Ο Ίωνας Δραγούμης
Ερώτηση: Τι προέβλεπε η Συνθήκη των Σεβρών για τη Σμύρνη και την ενδοχώρα της;
α. Προσάρτησή της στο Ελληνικό Κράτος
β. Ανακήρυξή της ως ανεξάρτητου κράτους
γ. Ελληνική διοίκηση και οριστική ρύθμιση του καθεστώτος της με τοπικό δημοψήφισμα μετά από πενταετία
δ. Διατήρηση της οθωμανικής κυριαρχίας με ειδική προστασία για τον ελληνικό πληθυσμό
Σωστή απάντηση: γ. Ελληνική διοίκηση και οριστική ρύθμιση του καθεστώτος της με τοπικό δημοψήφισμα μετά από πενταετία
Ερώτηση: Ο διεθνώς γνωστός μαθηματικός Κωνσταντίνος Καραθεοδωρή οργάνωσε:
α. Το Αριστοτέλειο Πανεπιστήμιο Θεσσαλονίκης
β. Το Ιωνικό Πανεπιστήμιο της Σμύρνης
γ. Το Πανεπιστήμιο Αθηνών
δ. Την Πάντειο Ανώτατη Σχολή Πολιτικών Επιστημών
Σωστή απάντηση: β. Το Ιωνικό Πανεπιστήμιο της Σμύρνης
Ερώτηση: Ποια ήταν η συνθήκη με την οποία ρυθμίστηκαν, μεταξύ άλλων, οι σχέσεις Ελλάδας-Τουρκίας μετά την Μικρασιατική Καταστροφή;
α. Της Λωζάννης
β. Του Βουκουρεστίου
γ. Των Σεβρών
δ. Του Λονδίνου
Σωστή απάντηση: α. Της Λωζάννης
Ερώτηση: Πρώτος Πρόεδρος της Β΄ Ελληνικής Δημοκρατίας διετέλεσε:
α. Ο Παύλος Κουντουριώτης
β. Ο Αλέξανδρος Ζαΐμης
γ. Ο Θεόδωρος Πάγκαλος
δ. Ο Αλέξανδρος Παπαναστασίου
Σωστή απάντηση: α. Ο Παύλος Κουντουριώτης
Ερώτηση: Ποιος από τους παρακάτω διετέλεσε πρωθυπουργός και αργότερα Πρόεδρος Δημοκρατίας στη διάρκεια του Μεσοπολέμου;
α. Ο Ελευθέριος Βενιζέλος
β. Ο Αλέξανδρος Παπαναστασίου
γ. Ο Παναγής Τσαλδάρης
δ. Ο Αλέξανδρος Ζαΐμης
Σωστή απάντηση: δ. Ο Αλέξανδρος Ζαϊμης
Ερώτηση: Τι επιπτώσεις είχε η αποκάλυψη της μυστικής πολιτικής συμφωνίας του Κόμματος Φιλελευθέρων και του Κ.Κ.Ε. το 1936 λόγω της αδυναμίας σχηματισμού κυβέρνησης;
α. Παραιτήθηκαν οι ηγέτες και των δύο κομμάτων
β. Παραιτήθηκε η τότε κυβέρνηση υπό τον Κωνσταντίνο Δεμερτζή
γ. Δημιουργήθηκε ένα εκρηκτικό πολιτικό κλίμα που εν τέλει διευκόλυνε την άνοδο του Ιωάννη Μεταξά στην πρωθυπουργία
δ. Διαλύθηκε η Βουλή και προκηρύχθηκαν εκ νέου εκλογές
Σωστή απάντηση: γ. Δημιουργήθηκε ένα εκρηκτικό πολιτικό κλίμα που εν τέλει διευκόλυνε την άνοδο του Ιωάννη Μεταξά στην πρωθυπουργία
Ερώτηση: Σε ποιους απευθυνόταν ο Κωστής Παλαμάς με τους ακόλουθους στίχους: «...αυτό το λόγο θα σας πω, δεν έχω άλλο κανένα, μεθύστε με το αθάνατο κρασί του Εικοσιένα»;
α. Στους φαντάρους που πολεμούσαν τους Οθωμανούς κατά τον $A^{\prime}$ Βαλκανικό Πόλεμο
β. Στους φαντάρους που πολεμούσαν τους Βούλγαρους κατά τον $B^{\prime}$ Βαλκανικό Πόλεμο
γ. Στους φαντάρους που πολεμούσαν τους Τούρκους στη Μικρά Ασία
δ. Στους φαντάρους που πολεμούσαν στην Πίνδο κατά των Ιταλών εισβολέων
Σωστή απάντηση: δ. Στους φαντάρους που πολεμούσαν στην Πίνδο κατά των Ιταλών εισβολέων
Ερώτηση: Ποιος από τους παρακάτω δεν διετέλεσε πρωθυπουργός κατοχικής κυβέρνησης στην Ελλάδα:
α. Ο Γεώργιος Τσολάκογλου
β. Ο Ιωάννης Ράλλης
γ. Ο Κωνσταντίνος Λογοθετόπουλος
δ. Ο Νικόλαος Πλαστήρας
Σωστή απάντηση: δ. Ο Νικόλαος Πλαστήρας
Ερώτηση: Ποια αντιστασιακή πράξη κατά τη διάρκεια της γερμανικής κατοχής έγινε με συνεργασία των κυριότερων αντιστασιακών οργανώσεων;
α. Η ανατίναξη του κτιρίου της ΕΣΠΟ που οργάνωνε την αποστολή Ελλήνων για εργασία στη Γερμανία
β. Η απαγωγή του γερμανού στρατηγού Κάππε στην Κρήτη
γ. Η ανατίναξη της γέφυρας του Γοργοπόταμου
δ. Η υποστολή της χιτλερικής σημαίας από την Ακρόπολη
Σωστή απάντηση: γ. Η ανατίναξη της γέφυρας του Γοργοπόταμου
Ερώτηση: Οι πρώτες εκλογές μετά την απελευθέρωση από τη γερμανική κατοχή διεξήχθησαν:
α. Τον Οκτώβριο του 1944
β. Τον Μάιο του 1945
γ. Τον Μάρτιο του 1946
δ. Τον Απρίλιο του 1947
Σωστή απάντηση: γ. Τον Μάρτιο του 1946
Ερώτηση: Πότε έγινε η τελευταία διεύρυνση της επικράτειας του Ελληνικού Κράτους:
α. Το 1922
β. Το 1935
γ. Το 1947
δ. Το 1961
Σωστή απάντηση: γ. Το 1947
Ερώτηση: Ποιοι διατελέσαντες Στρατηγοί εξελέγησαν αργότερα Πρωθυπουργοί:
α. Νικόλαος Πλαστήρας και Αλέξανδρος Παπάγος
β. Σοφοκλής Βενιζέλος και Παναγιώτης Κανελλόπουλος
γ. Θεόδωρος Πάγκαλος και Ανδρέας Μιχαλακόπουλος
δ. Γεώργιος Κονδύλης και Παναγής Τσαλδάρης
Σωστή απάντηση: α. Νικόλαος Πλαστήρας και Αλέξανδρος Παπάγος
Ερώτηση: Ποια από τις παρακάτω υπήρξε η πρώτη Ελληνίδα υπουργός;
α. Η Ελένη Σκούρα
β. Η Λίνα Τσαλδάρη
γ. Η Άννα Συνοδινού
δ. Η Μελίνα Μερκούρη
Σωστή απάντηση: β. Η Λίνα Τσαλδάρη
Ερώτηση: Ποιο από τα παρακάτω ΔΕΝ αληθεύει;
α. Το Κόμμα Φιλελευθέρων απείχε από τις δεύτερες εκλογές του 1915
β. Το Κ.Κ.Ε. απείχε από τις εκλογές του 1946
γ. Η Ένωση Κέντρου απείχε από τις εκλογές του 1961
δ. Η αντιβενιζελική παράταξη απείχε από τις εκλογές του 1923
Σωστή απάντηση: γ. Η Ένωση Κέντρου απείχε από τις εκλογές του 1961
Ερώτηση: Τι ήταν τα «Σεπτεμβριανά» του 1955;
α. Επεισόδια που έλαβαν χώρα στην Αθήνα όταν μεταφράστηκε το Ευαγγέλιο στη δημοτική γλώσσα
β. Αιματηρές συγκρούσεις διαδηλωτών και αστυνομίας μετά τον εξαναγκασμό σε παραίτηση της κυβέρνησης του Γεωργίου Παπανδρέου
γ. Επεισόδια που προκάλεσαν Τούρκοι σε βάρος των Ελλήνων της Κωνσταντινούπολης και του Οικουμενικού Πατριαρχείου
δ. Μαζικές διαδηλώσεις που ξέσπασαν στην είδηση της δολοφονίας του βουλευτή Γρηγόρη Λαμπράκη
Σωστή απάντηση: γ. Επεισόδια που προκάλεσαν Τούρκοι σε βάρος των Ελλήνων της Κωνσταντινούπολης και του Οικουμενικού Πατριαρχείου
Ερώτηση: Πότε συνδέθηκε η Ελλάδα με τις λεγόμενες τότε Ευρωπαϊκές Κοινότητες;
α. Στη δεκαετία του 1950
β. Στη δεκαετία του 1960
γ. Στη δεκαετία του 1970
δ. Στη δεκαετία του 1980
Σωστή απάντηση: β. Στη δεκαετία του 1960
Ερώτηση: Ποιος ήταν ο Ηλίας Ηλιού;
α. Γενικός Γραμματέας του Κ.Κ.Ε.
β. Κοινοβουλευτικός εκπρόσωπος της Ε.Δ.Α. πριν τη δικτατορία και Πρόεδρός της τα πρώτα χρόνια μετά τη Μεταπολίτευση
γ. Ηγέτης της αριστερής πτέρυγας της Ένωσης Κέντρου πριν τη δικτατορία
δ. Ηγετικό στέλεχος της προδικτατορικής Αριστεράς που, όμως, δεν εκλέχθηκε βουλευτής
Σωστή απάντηση: β. Κοινοβουλευτικός εκπρόσωπος της Ε.Δ.Α. πριν τη δικτατορία και Πρόεδρός της τα πρώτα χρόνια μετά τη Μεταπολίτευση
Ερώτηση: Το βραβείο Νόμπελ λογοτεχνίας απονεμήθηκε:
α. Το 1952 στο Νικόλαο Καζαντζάκη
β. Το 1963 στον Γεώργιο Σεφέρη
γ. Το 1936 στον Κωστή Παλαμά
δ. Το 1976 στον Αντώνη Σαμαράκη
Σωστή απάντηση: β. Το 1963 στον Γεώργιο Σεφέρη
Ερώτηση: Ποιου μεγάλου Έλληνα ποιητή η κηδεία το 1971 έγινε αφορμή για να εκδηλώσουν οι πολίτες τα αισθήματά τους κατά της δικτατορίας;
α. Του Γεωργίου Σεφέρη
β. Του Κωστή Παλαμά
γ. Του Οδυσσέα Ελύτη
δ. Του Άγγελου Σικελιανού
Σωστή απάντηση: α. Του Γεωργίου Σεφέρη
Ερώτηση: Τι τιμάμε κάθε χρόνο στις 17 Νοεμβρίου;
α. Την αποκατάσταση της Δημοκρατίας το 1974
β. Τη φοιτητική εξέγερση κατά της δικτατορίας το 1973
γ. Την απόπειρα δολοφονίας του δικτάτορα Παπαδόπουλου από τον Αλέκο Παναγούλη
δ. Την μαζική διαμαρτυρία κατά της δικτατορίας που έγινε κατά την κηδεία του Γεωργίου Παπανδρέου το 1968
Σωστή απάντηση: β. Τη φοιτητική εξέγερση κατά της δικτατορίας το 1973
Ερώτηση: Γιατί αποχώρησε η Ελλάδα, με απόφαση του τότε πρωθυπουργού Κωνσταντίνου Καραμανλή, από το στρατιωτικό σκέλος του ΝΑΤΟ το 1974;
α. Σε ένδειξη διαμαρτυρίας για τη στάση των συμμαχικών χωρών έναντι της τουρκικής εισβολής στην Κύπρο
β. Λόγω των υψηλών αμυντικών δαπανών που συνεπαγόταν η συμμετοχή σε αυτό
γ. Λόγω του ότι έγινε δεκτή η αίτηση εισδοχής της Τουρκίας στο ΝΑΤΟ
δ. Λόγω της στάσης που τήρησε το ΝΑΤΟ έναντι της δικτατορίας
Σωστή απάντηση: α. Σε ένδειξη διαμαρτυρίας για τη στάση των συμμαχικών χωρών έναντι της τουρκικής εισβολής στην Κύπρο
Ερώτηση: Ποιος εξελέγη πρώτος Πρόεδρος της Ελληνικής Δημοκρατίας μετά την ψήφιση του Συντάγματος του 1975;
α. Ο Κωνσταντίνος Καραμανλής
β. Ο Ανδρέας Παπανδρέου
γ. Ο Κωνσταντίνος Τσάτσος
δ. Ο Μιχαήλ Στασινόπουλος
Σωστή απάντηση: γ. Ο Κωνσταντίνος Τσάτσος
Ερώτηση: Ποιοι από τους παρακάτω ΔΕΝ δικάσθηκαν μετά την πτώση της δικτατορίας;
α. Οι υπεύθυνοι για το πραξικόπημα
β. Οι βασανιστές των φυλακισμένων αντιπάλων της δικτατορίας
γ. Οι πρωταγωνιστές της κατάπνιξης της εξέγερσης του Πολυτεχνείου
δ. Οι διατελέσαντες υπουργοί της δικτατορίας που δεν είχαν μετάσχει στο πραξικόπημα
Σωστή απάντηση: δ. Οι διατελέσαντες υπουργοί της δικτατορίας που δεν είχαν μετάσχει στο πραξικόπημα
Ερώτηση: Πότε έγινε η Ελλάδα μέλος της Ευρωπαϊκής Οικονομικής Κοινότητας (Ε.Ο.Κ.):
α. Το 1975
β. Το 1981
γ. Το 1985
δ. Το 1991
Σωστή απάντηση: β. Το 1981
Ερώτηση: Πρώτη πολιτιστική πρωτεύουσα της Ευρώπης ήταν η Αθήνα:
α. Το 1982
β. Το 1985
γ. Το 1991
δ. Το 1996
Σωστή απάντηση: β. Το 1985
Ερώτηση: Οι Ανδρέας Παπανδρέου και Κωνσταντίνος Καραμανλής «συγκατοίκησαν» στα αξιώματα του Πρωθυπουργού και του Προέδρου της Δημοκρατίας αντίστοιχα:
α. Δύο φορές
β. Μία φορά
γ. Τρεις φορές
δ. Ποτέ
Σωστή απάντηση: α. Δύο φορές
Ερώτηση: Πότε λειτούργησε για πρώτη φορά κατά την περίοδο της μεταπολίτευσης το Ειδικό Δικαστήριο που είναι αρμόδιο για την εκδίκαση υποθέσεων ποινικής ευθύνης υπουργών;
α. Το 1985
β. Το 1989
γ. Το 1995
δ. Το 2000
Σωστή απάντηση: β. Το 1989
Ερώτηση: Ποιος Έλληνας βουλευτής δολοφονήθηκε από την οργάνωση 17 Νοέμβρη το 1989;
α. Ο Χρήστος Λαδάς
β. Ο Γρηγόρης Λαμπράκης
γ. Ο Παύλος Μπακογιάννης
δ. Ο Ίων Δραγούμης
Σωστή απάντηση: γ. Ο Παύλος Μπακογιάννης
Ερώτηση: Η κρίση των Ιμίων έλαβε χώρα:
α. Το 1992
β. Το 1996
γ. Το 2000
δ. Το 2004
Σωστή απάντηση: β. Το 1996
Ερώτηση: Ποια από τις παρακάτω διετέλεσε πρώτη πρόεδρος της Βουλής των Ελλήνων;
α. Η Ιωάννα Τσάτσου
β. Η Άννα Μπενάκη – Ψαρούδα
γ. Η Αμαλία Φλέμιγκ
δ. Η Άννα Συνοδινού
Σωστή απάντηση: β. Η Άννα Μπενάκη – Ψαρούδα
Ερώτηση: Ποιος από τους παρακάτω πρωθυπουργούς της Μεταπολίτευσης, που διακήρυσσε την ανάγκη για ήπιο πολιτικό κλίμα, είχε τη συντομότερη θητεία;
α. Ο Κωνσταντίνος Μητσοτάκης
β. Ο Γεώργιος Ράλλης
γ. Ο Γιώργος Παπανδρέου
δ. Ο Αντώνης Σαμαράς
Σωστή απάντηση: β. Ο Γεώργιος Ράλλης
Ερώτηση: Πότε έγινε η Κύπρος μέλος της Ευρωπαϊκής Ένωσης;
α. Το 1998
β. Το 2000
γ. Το 2004
δ. Το 2008
Σωστή απάντηση: γ. Το 2004
Ερώτηση: Ποιο από τα παρακάτω ΔΕΝ αληθεύει για την περίοδο της Μεταπολίτευσης 1975 έως και σήμερα;
α. Οι αναθεωρήσεις του Συντάγματος έγιναν με τον προβλεπόμενο συνταγματικά τρόπο
β. Είναι η περίοδος με τον μεγαλύτερο μέσο όρο πρωθυπουργικής θητείας
γ. Δεν υπήρξε στρατιωτικό κίνημα ή πραξικόπημα
δ. Δεν σημειώθηκε πρόωρη παραίτηση Προέδρου Δημοκρατίας
Σωστή απάντηση: δ. Δεν σημειώθηκε πρόωρη παραίτηση Προέδρου Δημοκρατίας